Namibië

Namibië, officieel de Republiek Namibië (Iengels: Republic of Namibia, Duuts: Republik Namibia), is e land in 't zuydwest'n van Afrika. 't Land grenst in 't noordwest'n an Angola, in 't noordoost'n an Zambia, in 't oost'n an Botswana en in 't zuyd'n an Zuyd-Afrika. An de westkant ligt den Atlantischn Oceoan.

Namibië is in 1990 ounofhankelik geword'n van Zuyd-Afrika, achter e periode van Duutsche en loater Zuyd-Afrikoansche overheersinge. Den hoofdstad is Windhoek. 't Land is bekend vo zyn uutgestrekte woestyn'n, lik de Namibwoestyne langst de kust en de Kalahari in 't binneland.

D' economie steunt voral ip mynbouw (diamant'n, uranium), landbouw en toerisme.

In Namibië kunn'n de mêeste menschn Iengels en Afrikoans klapp'n en verstoan. Tout 1990 woarn Iengels, Duuts en Afrikoans d' officiële toaln. Lange vo d' ounofhankelikheid van Zuyd-Afrika wos SWAPO (South West Africa People’s Organisation) van meninge da 't land officieel eentoalig moste word'n, in kontrast me 't buurland Zuyd-Afrika (dat al zyn 12 grote toaln officieel erkend het), wat dan ze zoagn lik e doelbewuste polletiek van etnolinguïstische verdelinge.

Doarom hè SWAPO Iengels ingesteld lik d' enigste officiële toale van Namibië, ook al klapt moar 2,3% van de bevolkinge die toale as moedertaele. Sommigte hèn doa kritiek ip omdat in andere postkolonioale Afrikoansche moatschappiën, de keuze vor eentoalig ounderwys en beleid gezorgd hèt vor een hoge schooluutval en vo menschn die in gineen toale echt goed geleerd zyn.

Categorie:Land in Afrika